Conservatoire vun der Stad Lëtzebuerg - Wikipedia, déi fräi Enzyklopedie

# Conservatoire vun der Stad Lëtzebuerg

### Vu Wikipedia, der fräier Enzyklopedie.

## [Änneren] Geschicht

Eugénie Dutreux-Pescatore

Duerch e Gesetz vum 22. Mee 1902, dat d'Schafe vun engem Museksconservatoire an der Stad Lëtzebuerg betraff huet, an dem Arrêté Grand-Ducal dozou vum 11. Mäerz 1904 gouf de legale Kader fir de Conservatoire gesat. Ma eréischt 1906 gouf de Conservatoire gegrënnt, an dat mat Hëllef vun engerm Don vun der Madame Eugénie Dutreux-Pescatore. D'Gebai wor domols an der rue du St. Esprit 14-16 a wor grouss genuch fier ongeféier 300 bis 400 Schüler. Den éischten Direkter war de Belsch Victor Vreuls.

Nom Zweete Weltkrich ass d'Zuel vun de Schüler an d'Luucht gaang, a schonns an der Mëtt vun den 1960er Jore gouf dervu geschwat, a méi grouss Reimlechkeeten ze plënneren, mee et sollt bis 1984 daueren, bis an dat neit Gebai um Geesseknäppchen geplënnert kunnt ginn.

Dëse Gebaierkomplex (dee, wéi säi Virgänger, de Spëtznumm Quatsch huet) ass vun den Architekte Robert Heintz-Sturm a Conny Lentz, dt-8 Planungsgruppe a Büro Bussmann & Haberer. De Concerts-Sall huet eng Westenfelder-Uergel.

Haut ginn eng 2.700 Élèven an de Consevatoire, deen am Fong fir just 1.800 Schüler konzipéiert ass. 135 Proffe ginn do ronn 5.000 Coursen d'Woch. Direkter ass de Fernand Jung.

## [Änneren] Literatur

- 100e anniversaire du Conservatoire de Musique de la Ville de Luxembourg. Luxembourg 2006.

## [Änneren] Linken

### [Änneren] Kuckt och

- Musekschoulen zu Lëtzebuerg

### [Änneren] Um Spaweck

- Websäit vum 'Conservatoire de musique de la ville de Luxembourg'

Vun "http://lb.wikipedia.org../../../c/o/n/Conservatoire_vun_der_Stad_L%C3%ABtzebuerg_d183.html"

Kategorie: Lëtzebuergesch Musekschoulen

##### Views

- Artikel
- Diskussioun
- Aktuell Revisiounen

##### Sichen